Kad bremzes netur

"Kad bremzes netur" ir 1984. gada Latvijas PSR spēlfilma. Filmas režisors ir Gunārs Cilinskis. Filma uzņemta Rīgas Kinostudijā pēc Gunāra Cīruļa romāna "Mīļais, nesteidzies!..." motīviem.

 Sižets 
Milicijas priekšniecība ir norūpējusies par auto zādzību skaita palielināšanos. Zādzību izmeklēšana tiek uzticēta milicijas kapteinim Siliņam. Reiz viņa līgava un kolēģe Aija Kalniņa ar savu dienesta mašīnu pēc pakaļdzīšanās gandrīz panāk noziedzniekus, taču pēdējā brīdī tiem izdodas nozust. Tomēr vienā no zagļiem Aija paguvusi saskatīt savu astoņpadsmitgadīgo brāli Juri. Autozagļi slēpjoties mežā nejauši kļūst par lieciniekiem citam noziegumam - uzbrukumam sievietei. Lai attaisnotu sevi māsas acīs, Juris uzsāk noziedznieka meklēšanu un iet bojā.

 Lomās 
 Andris Silavs — Juris Vaivars
 Pēteris Liepiņš — Vitolds
 Mārtiņš Vilsons (ierunājis Mārtiņš Vērdiņš (juniors)) — Siliņš
 Vizma Ozoliņa (Kvēpa) — Aija Kalniņa
 Mirdza Martinsone — Ligita Gulbe
 Miervaldis Ozoliņš — profesors Gulbis
 Andris Bērziņš — Ķirsis
 Kaspars Pūce — Lūks
 Ģirts Jakovļevs — Šteinbergs
 Eduards Pāvuls — milicijas pulkvedis Augusts Treimanis
 Juris Kaminskis — milicijas majors
 Tālivaldis Āboliņš — spekulants
 Egons Beseris — Jura tēvocis
 Ilze Vazdika — cietusī
 Uldis Vazdiks — milicis
 Jevgeņijs Ivaničevs — eksperts
 Ināra Slucka — izmeklētāja
 Voldemārs Šoriņš — milicijas leitnants Leons

Epizodēs:
Līga Liepiņa, Ilga Zvanova, Astrīda Gulbe, Inese Saulīte, Ilze Skuška, Mārtiņš Antenišķis

 Filmēšanas grupa 
 Režisors un scenārija autors: Gunārs Cilinskis
 Operators: Gvido Skulte
 Komponists: Ivars Vīgners
 Māksliniece: Ināra Antone

 Interesanti fakti 
 Andra Silava kinodebija.
 Aktieri un dziedātāji Harijs Ozols un Juris Hiršs filmā spēlē vilciena huligānus.

 Ārējās saites 

 Filmas profils portālā Kino Muzejs

 Video 


Kategorija:1984. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas